**У адпаведнасці** з рашэннем Магілёўскага аблвыканкама ад 28 чэрвеня 2013года №17-19 камітэт па архітэктуры і будаўніцтве Магілёўскага абласнога выканаўчага камітэта (далей – камітэт) з’яўляецца структурным падраздзяленнем Магілёўскага абласнога выканаўчага камітэта (далей – аблвыканкам). У сваёй дзейнасці камітэт падпарадкоўваецца аблвыканкаму, Міністэрству архітэктуры і будаўніцтва Рэспублікі Беларусь і Міністэрству транспарту і камунікацый Рэспублікі Беларусь. Камітэт вырашае пастаўленыя перад ім задачы ва ўзаемадзеянні з усімі структурнымі падраздзяленнямі аблвыканкама, іншымі дзяржаўнымі органамі і арганізацыямі і выконвае функцыі органа дзяржаўнага кіравання архітэктурнай, горадабудаўнічай і будаўнічай дзейнасцю на тэрыторыі Магілёўскай вобласці (далей – вобласці).

**Асноўнымі задачамі камітэта з’яўляюцца:**

• правядзенне адзінай дзяржаўнай палітыкі ў сферы архітэктурнай, горадабудаўнічай, будаўнічай і транспартнай дзейнасці, электрасувязі і паштовай сувязі, у жыллёвым будаўніцтве, прамысловасці будаўнічых матэрыялаў і інвестыцыйнай дзейнасці ў будаўніцтве, накіраванай на рашэнне бягучых і перспектыўных задач комплекснага сацыяльна-эканамічнага развіцця тэрыторыі вобласці;

• забеспячэнне ўстойлівага развіцця населеных пунктаў;

• прыняцце абгрунтаваных архітэктурных і горадабудаўнічых рашэнняў пры размяшчэнні, праектаванні і будаўніцтве аб’ектаў з мэтай фарміравання паўнавартаснага асяроддзя пражывання, якое адпавядае сучасным функцыянальным, экалагічным, санітарна-гігіенічным і эстэтычным патрабаванням;

• садзейнічанне аптымізацыі перавозачных працэсаў;

• правядзенне адзінай дзяржаўнай палітыкі ў сферы транспартнай і дарожнай дзейнасці, у галіне сувязі, накіраванай на рашэнне бягучых і перспектыўных задач комплекснага сацыяльна-эканамічнага развіцця тэрыторыі вобласці;

• садзейнічанне ў рэалізацыі транспартнай палітыкі, накіраванай на стварэнне ўмоў для задавальнення патрэб рэгіянальнай эканомікі і насельніцтва ў транспартных паслугах і паслугах сувязі на тэрыторыі вобласці з улікам мінімізацыі шкодных уздзеянняў на навакольнае асяроддзе;

• садзейнічанне аптымізацыі перавозачных працэсаў, стварэнне транспартна-лагістычных сетак і лагістычных цэнтраў;

• распрацоўка і рэалізацыя сумесна з зацікаўленымі праграм развіцця транспартнага комплексу вобласці;

• правядзенне сумесна з зацікаўленымі аналізу дзейнасці і распрацоўкі прагнозаў развіцця транспартнага комплексу ў вобласці;

• удасканаленне прававых асноў функцыянавання ў галіне транспартнай дзейнасці;

• павышэнне эфектыўнасці экспарту і транспартных паслуг;

• садзейнічанне эканамічнай, навукова-тэхнічнай і сацыяльнай палітыцы ў галіне транспарту.